**  
Myklebust barne- og ungdomsskule  
VANYLVEN KOMMUNE**

**Referat møte i Samarbeidsutvalet Myklebust skule 14.11.17**

Desse møtte: Anders Lundberg, Guri Dragseth Brekke, Rune Halsen, David Lien,

Heidi Marie Løvold, Inger Oline Eikrem, Silje Rusten, Janne Kristin Torvanger

**Sak 1: Konstituering**

Leiar – Rune Halsen

Skrivar – Janne Kristin Torvanger

**Sak 2: Ordensreglane**

Samarbeidsutvalet arbeidde seg igjennom ordensreglane. Små endringar vart gjort på tiltaka, slik at tiltaka er i tråd med Opplæringslova. Sjå punkt 6 og 7.

Su endra ordlyd og rekkjefølgja på enkelte underpunkt. Hovudoverskrift 7 og 8 vart slått saman til ei hovudoverskrift – Multimedia. Alle underpunkta blir beholdt.

Sjå vedlegg forslag til Ordensreglar Myklebust skule

**Sak3: Trafikktryggleik Myklebust skule**

Dagleg er det farlege trafikksituasjonar rundt Myklebust skule. Spesielt ille er det ved skulestart frå 07.45 – 08.15 og ved skuleslutt frå 13.50 – 14.05. Det er mykje trafikk opp og ned skulebakken, elevar og barnehageborn blir leverte, personal som skal på jobb og no kjem trafikk til byggjefeltet i Kvia.

To tiltak skulen treng for å gjere situasjonen tryggare for elevane ved Myklebust skule. Begge tiltaka er skildra i mail rektor sendte til postmottak i kommunen 26.09.17.

1. Bommar ved gangveg: Bom med lås i begge endar av gangvegen. Lås er naudsynt på grunn av at til dømes Tussa og Kulturskulen kjem til når det trengs. I tillegg blir det høve til brøyting. Denne forslaget til tiltak har ikkje rektor fått tilbakemelding på.
2. Viser til sak 2013/349 dato 13.10.17 sendt til Statens Vegvesen, Trafikktryggleik Myklebust skule ved fv.652 i Syvde. Kommunen ber Statens vegvesen vurdere tiltak med fotgjengarfelt i Syvde sentrum for å betre trafikktilhøva. Svar mottatt 24.10.17: ”*Statens vegvesen kan sjå behovet for eit gangfelt i Syvde sentrum og vil spele tiltaket inn på lista av trafikktryggingstiltak på fylkesveg.”* Svaret orienterar vidare at det er viktig at Vanylven kommune prioriterer tiltaket i sin trafikktryggingsplan over fysiske tiltak langs riks – og fylkesveg.

Innspel frå Samarbeidsutvalet:

* Merking, eventuelt fotspor i asfalt, som viser kor elevane bør gå frå dei går av bussen. Sjå vedlegg.
* Bør bilvegen kome opp frå Myklebustsida? Uansett tiltak på noverande vegsituasjon blir ikkje løysingane optimale.
* Elevrådet/FAU må fremje saka om trafikktryggleik.

**Sak 4: Eventuelt**

Datamaskiner: kva er rutinane for å ta med seg maskiner heim? Elevane tek med seg maskinane heim ved løyve frå lærar. Det vil seie når dei har arbeid/lekser der dei treng å nytte datamaskinen. Elevane har ikkje behov for å ha med seg datamaskinen heim kvar dag.

Merknad: elevrepresentantane møtte ikkje på møtet pga innkallinga ikkje hadde nådd fram til dei. Difor tek rektor eit kort møte med dei onsdag 15.11.17, slik at dei får uttale seg om dei to sakene.

Ref.

Janne Kristin Torvanger